Forhandlinger afbrudt Finanskrisen har nu også fået betydning i den danske SAS Liga. Salget af AaB's ejerandel i 30 sportsbutikker er sat i bero. AaB ejer i dag 50 procent af Sport Nord A/S. Capman Fondene skulle efter flere måneders forhandlinger have købt Sportsmaster-kæden, men har nu trukket sig. - Vi må desværre konstatere, at køber, på grund af den turbulente situation der i øjeblikket er på både detail- og kapitalmarkederne, har valgt at trække sig, og derfor vil vi nu forsøge at gå nye veje, siger AaB's bestyrelsesformand, Per Søndergaard, i en pressemeddelelse. Han fortæller endvidere, at man i stedet vil prøve at gå andre veje med salget, og eventuelt udvide samarbejdet med Sportsmann Gruppen i stedet. Med udviklingen omkring salget af Sportmaster-kæden forventes AaB's resultat for 2008 at være et overskud i niveauet 70 mio. kr. før skat.

Opsummering:
AaB&#39;s salg af Sportsmaster-butikker er nu sat i bero.